Document ID: /roh_data/filtered/fineweb-2-filterrobots_roh.jsonl.gz/68494

Nova chasa da tgira a San Murezzan
- Venderdi, 11.12.2015, 19:55, actualisà a las 21:39
Quai sin l’areal Du Lac a San Murezzan bogn. La cumissiun chasa da tgira propona uss ina varianta a la suprastanza communala. Quella prevesess da bajegiar la chasa da tgira a l'entschatta da l'areal Du Lac integrà en la costa. la chasa da tgir per 72 letgs per radund 30 - 40 milliuns francs.
Ina chasa da tgira per 72 letgs per radund 30 milliuns francs.
Questa vegniss bajegiada uschè che il rest da l’areal ha grond potenzial da vegnir duvrà anc en autras manieras. Era en planisaziun è in chasa separada per l’abitar accumpagnà. Il zercladur vul ins proponer in credit da planisaziun a la suprastanza. Quel stuess lura vegnir approvà da la populaziun da tut las 4 vischnancas Segl fin San Murezzan.
I sa tracta da variantas, na da projects
Al mument sa tracti mo da variantas pussaivlas e betg d'in project concret. Sco proxim sto la suprastanza communala da San Murezzan decider sch'els vulan persequitar vinavant la via proponida da la cumissiun chasa da tgira.